ອິນເດຍ ຮຽກໂຕ ອະດີດນາຍົກ Singh ໄປຂື້ນສານ ໃນຂໍ້ຫາ ສໍ້ລາດບັງຫຼວງ
ອະດີດນາຍົກລັດຖະມົນຕີ ອິນເດຍ ທ່ານ Manmohan Singh ຖືກຮຽກໂຕໄປຂຶ້ນສານ ໃນຂໍ້ຫາສໍ້ລາດບັງຫຼວງ ໃນວັນທີ 8 ເດືອນໜ້ານີ້.
ສານພິເສດແຫ່ງນຶ່ງຂອງອິນເດຍ ໃນວັນພຸດມື້ນີ້ ໄດ້ຮຽກໂຕ ອະດີດນາຍົກລັດ ຖະມົນຕີ Manmohan Singh ໄປຂຶ້ນສານ ເພື່ອປະເຊີນໜ້າກັບການກ່າວຫາ ສໍ້ລາດບັງຫຼວງ ທີ່ພົວພັນ ກັບການຂາຍບໍ່ຖ່ານຫີນ ທີ່ຢູ່ພາຍໃຕ້ລັດຖະບານຂອງທ່ານ ຜູ້ພິພາກສາ ໄດ້ສັ່ງໃຫ້ທ່ານ Singh ແລະບຸກຄົນອື່ນໆອີກຫ້າ ຄົນທີ່ພົວພັນກັບຄະດີດັ່ງກ່າວໄປປາກົດໂຕໃນວັນທີ 8 ເດືອນ ໜ້ານີ້ ລັດຖະບານໄດ້ຂາຍບໍ່ຖ່ານຫີນທີ່ແບ່ງອອກເປັນຕອນໆຫຼາຍ ກວ່າ 200 ຕອນໃນເວລາທີ່ທ່ານເປັນນາຍົກລັດຖະມົນຕີແຕ່ ຜູ້ກວດກາບັນຊີແຫ່ງຊາດຂອງອິນເດຍ ກ່າວວ່າ ໃນປີ2012 ນັ້ນ ໄດ້ມີການມອບສຳປະ ທານໃຫ້ ໂດຍປາດສະຈາກການປະມູນລາຄາ ຂອງລັດຖະບານ ທີ່ໄດ້ສ້າງຄວາມເສຍ ຫາຍໃຫ້ແກ່ລັດຖະບານ ຫລາຍພັນລ້ານໂດລາ ສານສູງສຸດໃນປີກາຍນີ້ ໄດ້ຕັດສິນວ່າ ຂັ້ນຕອນດັ່ງກ່າວແມ່ນຜິດກົດໝາຍ ການກ່າວຫາຕ່າງໆເປັນພາກສ່ວນນຶ່ງ ຂອງຂໍ້ກ່າວຫາສໍ້ລາດບັງຫລວງທີ່ພົວພັນກັບລັດ ຖະບານພາຍໃຕ້ການນຳພາຂອງພັກຄອງແກຣັສໃນເວລາທີ່ທ່ານ Singh ເປັນນາຍົກ ລັດຖະມົນຕີ ຊຶ່ງຮວມທັງລາຍງານຂອງບັນດາຜູ້ກວດກາບັນຊີທີ່ແຈ້ງໃຫ້ຊາບກ່ຽວກັບ ການຂາດທຶນ 40 ພັນລ້ານໂດລາ ຈາກການຂາຍໃບອະນຸຍາດ ໂທລະສັບມືຖື ແລະການ ຮັບສິນບົນທີ່ມີຢ່າງແຜ່ກວ້າງໃນລະຫວ່າງການແຂ່ງຂັນກິລາຂອງກຸ່ມປະເທດເຄືອຈັກກະ ພົບໃນ ປີ 2010 ໂຄສົກຂອງພັກຄອງແກຣັສ ທ່ານ Manish Tewari ກ່າວວ່າ “ອະດີດລັດຖະບານ ບໍ່ມີ ຫຍັງໝົດທີ່ປິດບັງ” ແລະວ່າເຂົາເຈົ້າປະຕິບັດທຸກຢ່າງດ້ວຍຄວາມແຈ້ງຂາວ ທ່ານ Singh ໄດ້ເປັນນາຍົກລັດຖະມົນຕີແຕ່ປີ 2004 ຈົນຮອດປີກາຍນີ້ ທ່ານ Narendra Modi ຈາກພັກ Bharatiya Janata ໄດ້ເຂົ້າຮັບຕຳແໜ່ງ ແທນທ່ານ